Iktatószám: HIV/…….-…/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. február 8-i rendkívüli nyilvános ülésére**

**Tárgy:** A Teréz Anya Szociális Integrált Intézmény alapdokumentumainak felülvizsgálata és újra szabályozása humán erőforrás átszervezés miatt

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

1. Alapdokumentumok

A Teréz Anya Szociális Integrált Intézmény (továbbiakban: TASZII) Szakmai Programjának, Szervezeti és Működési Szabályzatának, Házirendjének és mellékleteinek felülvizsgálata szükségessé vált.

A felülvizsgálat oka:

A TASZII Hévíz, Vörösmarty u. 38. szám alatti telephelye 2022. októberében átmenetileg lezárásra került, az ott működő szolgáltatások (idősek nappali ellátása, család- és gyermekjóléti szolgálat) ideiglenesen a TASZII Hévíz, József Attila u. 2. szám alatti telephelyére kerültek át. A Fenntartó döntése értelmében ezen szolgáltatások működési helye a Hévíz, Deák tér 1. szám alatti épületegyüttes lesz, melynek felújítása, kialakítása végső állomásába lépett. Az új telephely megfelelő higiénés viszonyainak fenntartását a TASZII jelenlegi dolgozói létszámaival nem lehet megoldani, ezért 1 fő takarító felvétele szükséges. A státusz bővítéssel kapcsolatos kiadások a 2024-es évre összesen 3,77 mFt kiadást jelentenek, mely a TASZII költségvetésében rendelkezésre áll.

A TASZII Idősek otthona egységeiben (székhely és telephely) az elmúlt időszakban megfigyelhető tendencia fokozódott a lakók egészségügyi állapotát illetően. A bekerüléskori egészségi állapot is egyre nagyobb odafigyelést igényel, ahogy a prevenció is, mely leginkább szakrendelésekre, kezelésekre, kisebb beavatkozásokra való szállítást jelent. A jelenleg 3 fő terápiás munkatárs (mentálhigiénés/szociális szakember) helyett ezért 1 fő létszámleépítés szükséges, az egészségügyi ágazatban pedig 1 fő létszámbővítés szükséges egészségügyi asszisztens feladatkörben. Az új feladatkörben dolgozó munkatárs a lakók egészségügyi ellátáshoz jutásának előkészítéséért, kivitelezéséért, valamint a mentálhigiénés csoportban való köztes feladatok ellátásáért felelős, egészségügyi szakképesítéssel rendelkező személy. Így megoldható, hogy nem sérül a lakók egészségügyi, ápolás-gondozási feladatainak ellátása és a mentálhigiénés munka sem. A státusz átszervezéssel kapcsolatban többletkiadás nem várható.

A TASZII egy fő heti 20 órás (félállású) gyógytornász státusz létrehozása, bentlakás feladaton, mivel a jelenleg heti 8 órában feladatot ellátó megbízási jogviszonyban lévő 2 személy megbízási díja (összesen 220 ezer forint) már közel van egy 4 órás közalkalmazott gyógytornász illetményéhez. Továbbá szükség lenne szakmailag a lakók egészségi állapota miatt a többletóraszámokra és a folyamatos gyógytornászi jelenlétre. A státusz bővítéssel kapcsolatos kiadások a 2024-es évre összesen nem jelentenek többletkiadást.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását.

A döntésekhez egyszerű többség szükséges.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény alapdokumentumainak elfogadása

1. Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatának 1-es és 3-as számú mellékleteit, az előterjesztés mellékleteként jóváhagyja.

2. A Képviselő-testület felkéri az intézményvezetőt az ebből következő intézkedések megtételére, a megismerések biztosítására.

**Felelős:** Papp Gábor polgármester

Varga András intézményvezető

**Határidő:** 2024. február 29.

**3.**

**Mellékletek**

1. **melléklet:** Teréz Anya Szociális Integrált Intézmény Szervezeti és Működési Szabályzata 1.sz. melléklete – Szervezeti ábra
2. **melléklet:** Teréz Anya Szociális Integrált Intézmény Szervezeti és Működési Szabályzata 3.sz. melléklete – Létszámkeret

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné Dr. Gallé Vera** | **ügyintéző/hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| **TASZII**  **Varga András** | **intézményvezető** |  |  |