**FELADAT-ELLÁTÁSI SZERZŐDÉS**

háziorvosi tevékenységre

**hévízi 2. számú felnőtt vegyes háziorvosi körzetben**

amely létrejött

egyrészről **Hévíz Város Önkormányzat** (székhelye: 8380 Hévíz, Kossuth Lajos u. 1., képviseli: Papp Gábor polgármester, adószám: 15734374-2-20, bankszámlaszáma: 11749039 – 15432429, statisztikai számjele: 15734374-8411-321-20),

**Nemesbük Község Önkormányzat** (székhelye: 8371 Nemesbük, Petőfi u. 1., képviseli: Dr. Simotics Barnabás Imre polgármester, adószám: 15435831-1-20, bankszámlaszáma: ………………….., statisztikai számjele: 15435831-8411-321-20),

**Zalaköveskút Község Önkormányzat** (székhelye: 8354 Zalaköveskút Fő utca 6., képviseli: Hollós Mónika polgármester, adószám: 15435893-1-20, bankszámlaszáma: ………………….., statisztikai számjele: 15435893-8411-321-20),

Hévíz Város Önkormányzat tekintetében a háziorvosi alapellátási tevékenységgel kapcsolatos feladatokat közvetlenül ellátó intézmény:

**Teréz Anya Szociális Integrált Intézmény** (székhely: 8380 Hévíz, Szent András u. 11/A, bankszámlaszám: 11749039-16901632, adószám: 16901632-2-20, törzsszám: 667432, statisztikai számjel: 16901632-8730-322-20, NEAK kód: H870, képviseletében eljár: Varga András intézményvezető),

mint megbízó Önkormányzat, (továbbiakban: **Megbízó**)**,**

másrészről **ÖKO-MED Ügyviteli, Tanácsadó és Egészségügyi Szolgáltató Kft.** (székhelye: 8380 Hévíz, Vörösmarty u. 4/a, adószáma: 11359133-1-20, cégjegyzékszám: 20-09-063096, működési engedély száma: 35-91/1/2004, egészségügyi szolgáltató azonosító: 012405), mint megbízott (a továbbiakban: **Megbízott**)**,**

együttesen a továbbiakban: **Felek** között, **területi ellátású háziorvosi feladatok elvégzésére a hévízi 2. számú felnőtt vegyes háziorvosi körzetben** az alábbi feltételekkel:

**Előzmény:**

A hévízi 2. számú felnőtt vegyes háziorvosi körzetre Megbízó önkormányzatok és Megbízott között korábban kötött feladat-ellátási szerződések és azok módosításai külön jöttek létre az egyes települések vonatkozásában. Aktuálissá vált a külön megkötött feladat-ellátási szerződések hatályos jogszabályok szerinti felülvizsgálata, egységes szerkezetbe foglalása. Jelen több oldalú megállapodás elfogadásával a körzetben érintett önkormányzatok és az egészségügyi szolgáltató között létrejött korábbi feladat-ellátási szerződések hatályukat vesztik.

* 1. A hévízi 2. számú felnőtt vegyes háziorvosi körzetet Hévíz Város Önkormányzat Képviselő-testülete az egészségügyi alapellátások körzeteiről szóló 25/2013. (VI. 26.) önkormányzati rendelet, Zalaköveskút Község Önkormányzat Képviselő-testülete a háziorvosi, házi gyermekorvosi, fogorvosi, ügyeleti, iskolaegészségügyi és területi védőnői körzetekről szóló 7/2016. (IX. 19.) önkormányzati rendelet, Nemesbük Község Önkormányzat Képviselő-testülete a háziorvosi, házi gyermekorvosi, fogorvosi, ügyeleti, iskolaegészségügyi és területi védőnői körzetekről szóló 13/2016. (IX. 21.) önkormányzati rendelet 1. melléklete szerint alakította ki, a körzet ellátási területe Hévíz (meghatározott területe), Nemesbük és Zalaköveskút.
  2. Megbízó – a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja és az egészségügyi alapellátásról szóló 2015. évi CXXIII. törvény 5. §-a alapján rá háruló feladat-ellátási kötelezettsége teljesítése érdekében – megbízza Megbízottat, hogy az egészségügyi alapellátások körzeteiről szóló önkormányzati rendeletekben meghatározott hévízi 2. számú felnőtt vegyes háziorvosi körzetben, másra át nem ruházható területi ellátási kötelezettség mellett a **háziorvosi alapellátási feladatokat** az önálló orvosi tevékenységről szóló 2000. évi II. törvény (a továbbiakban: Öotv.) és a végrehajtásáról szóló 313/2011. (XII. 23.) Korm. rendelet, továbbá a háziorvosi, házi gyermekorvosi és háziorvosi tevékenységről szóló 4/2000. (II. 25.) EüM rendelet, az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendelet és az egyéb vonatkozó jogszabályok rendelkezései szerint ellássa, a Megbízott a megbízást elvállalja.

1. Felek rögzítik, hogy az 1.1. – 1.2. pontban foglaltak teljesítéséért személyes ellátásra kötelezett háziorvosDr. Hegedűs Mihály.
2. A hévízi 2. számú felnőtt vegyes háziorvosi körzet (a továbbiakban: körzet) központi rendelője az Egészségügyi Központ (a továbbiakban: TASZII), 8380 Hévíz, József Attila u. 2., földszinten található helyisége. A Megbízott a betegek ellátását a körzet központi rendelőjében, valamint a nemesbüki háziorvosi rendelőben (8371 Nemesbük, Rákóczi u. 59.), illetve indokolt esetben a beteg otthonában végzi. A körzet leírását a feladat-ellátási szerződés *1. számú melléklete* tartalmazza.
3. A *2. számú mellékletben* meghatározott időpontban, rendelési időben a rendelés a 3. pont szerinti rendelőkben történik.
4. A megbízás részletes tartalma:
   1. A Megbízott területi ellátási kötelezettséggel folyamatos háziorvosi alapellátást biztosít a Hévíz 2. sz. felnőtt vegyes háziorvosi körzetben a működési engedélyben meghatározott rendelési időben, valamint munkanapokon köteles rendelkezésre állni 8-16 óra közötti időintervallumban.
   2. A Megbízott folyamatosan köteles ellátni az ellátási területéhez tartozó körzetben lakó személyeket, továbbá a rendelési idejében hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet, vagy halaszthatatlanul sürgős ellátásuk indokolt a vonatkozó jogszabályok és szakmai protokollok alapján.
   3. A Megbízotti alapellátás keretében a Megbízott feladatai:
      1. A háziorvos személyes és folyamatos orvosi ellátást nyújt az egészségi állapot megőrzése, a betegségek megelőzése és gyógyítása céljából. A háziorvosi tevékenységet alvállalkozásba nem adhatja.
      2. A háziorvos köteles a hozzá bejelentkezett személyeket megfelelő módon tájékoztatni a rendelési időn kívüli elérhetőségéről, valamint arról, hogy az ellátási kötelezettség ellenőrzésére az Önkormányzatok jogosultak.
      3. A háziorvos köteles a betegjogi képviselő személyére, elérhetőségére vonatkozó információt jól látható helyen a betegek részére feltüntetni.
      4. A háziorvos köteles ellátni az ellátási területen lakó, valamint a külön jogszabályban foglaltak szerint hozzá bejelentkezett és az általa elfogadott biztosítottakat.
      5. A háziorvos köteles ellátni továbbá a rendelési idejében hozzá forduló személyeket, ha heveny megbetegedésük, vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezetne.
      6. A gyógyító megelőző alapellátás keretében a háziorvos feladatkörébe tartozik különösen az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg gyógyintézeti vizsgálatra, gyógykezelésre való utalása.
      7. A háziorvosi feladatkörbe tartozik továbbá:

* a terhes gondozásban való közreműködés,
* a közegészségügyi járványügyi feladatok ellátása,
* az egészségnevelésben és az egészségügyi felvilágosításban való részvétel,
* az életkorhoz kötött szűrővizsgálatok elvégzése,
* a külön jogszabályban meghatározott orvosi, orvosszakértői feladatok ellátása,
* külön jogszabályban foglaltak szerint végzi a védőoltást és azzal kapcsolatos tennivalókat,
* külön jogszabályban foglaltak szerint végzi a fertőző betegségekkel és fertőző betegségekre gyanús személyekkel kapcsolatos tevékenységet,
* külön jogszabályban foglaltak szerint végzi a kórokozó hordozókkal kapcsolatos tennivalókat,
* külön jogszabályban foglaltak szerint végzi az ételmérgezések esetén szükséges teendőket,
* külön jogszabályban foglaltak szerint végzi a szociális, gyermek- és ifjúságvédelmi feladatokat.
  1. A háziorvos feladatait a rendelőjében, indokolt esetben a beteg otthonában látja el.
  2. A háziorvos szükség esetén minden olyan közegészségügyi járványügyi intézkedést megtesz, amely a lakosság egészségének megóvása érdekében szükséges.
  3. A háziorvosi tevékenység minőségbiztosítása a tevékenységet végző orvos feladata. A háziorvosi tevékenység szakmai felügyeletét az egészségügyi államigazgatási szerv felügyelő szakfőorvosai látják el.
  4. A háziorvos köteles figyelemmel kísérni és alkalmazni a munkájára vonatkozó mindenkor hatályos jogszabályi előírásokat, szakmai szabályokat.
  5. A háziorvos köteles jelzéssel élni a gyermek veszélyeztetettsége esetén a család- és gyermekjóléti szolgálatnál, illetve indokolt esetben köteles hatósági eljárást kezdeményezni, valamint a veszélyeztetettség megelőzése és megszüntetése érdekében köteles az 1997. évi XXXI. tv. 17. § (1) bekezdésében meghatározott személyekkel, intézményekkel, hatóságokkal együttműködni.
  6. Beszámolási kötelezettség: a megbízott a tevékenységéről a megbízó önkormányzatok, a polgármesterek, vagy a TASZII intézményvezető előzetes értesítése alapján köteles beszámolni az általa végzett munkáról.

1. A Megbízott a feladatait a 3. pontban rögzített rendelőkben látja el, a jelen feladat-ellátási szerződésben foglaltak szerint, a Háziorvos és a jogszabályban meghatározott szakképesítésű és létszámú egészségügyi szakdolgozóval (a továbbiakban: asszisztens) együtt, személyes és folyamatos közreműködéssel, a háziorvosi ellátás körében köteles a rendelési időben a rendelőkben fogadni a betegeket, azokat a vonatkozó szabály szerint ellátni lakóhelyen vagy megbetegedés, ellátásra szorulás helyszínén.
   1. A rendelőt a tulajdonos Hévíz Város Önkormányzat és Nemesbük Község Önkormányzat bocsátja rendelkezésre a feladat-ellátási szerződés időtartamára.
   2. A Felek a Megbízott rendelési idejét a Hévízen praxisjoggal rendelkező más Háziorvos (1., 3. számú felnőtt háziorvosi körzet) rendelési idejével összehangoltan állapítják meg. A rendelési időket a jelen szerződés *2. számú melléklete* tartalmazza.
   3. Megbízott vállalja a jelen szerződésben szereplő rendelési idők betartását. Megbízott a rendelési időt csak Megbízó előzetes hozzájárulásával módosíthatja. Felek tudomásul veszik, hogy a kötelező rendelési időt a lakosságszám függvényében módosíthatják.
   4. Megbízott feladatait asszisztens közreműködésével látja el. A Megbízotti tevékenységhez kapcsolódó asszisztensi tevékenységet a jogszabályban (4/2000. (II.25.) EüM rendelet) meghatározott képesítésű személy, különösen szakápoló, gyakorló ápoló, egészségügyi asszisztens szakképesítéssel rendelkező személy láthatja el. Az asszisztens munkáját a gyógyító-megelőző ellátással kapcsolatos feladatok vonatkozásában a Megbízott irányítja. Az asszisztens a szakképzettségének megfelelő feladatokat önállóan végzi. Az asszisztens rendelkezésre állását a Megbízott biztosítja és viseli az ezzel kapcsolatos költségeket.
   5. Megbízott akadályoztatása esetén, saját költségén köteles a helyettesítésről gondoskodni. A helyettesítését csak olyan orvos láthatja el, aki jogszabályokban meghatározott háziorvosi feladatok végzésére vonatkozó előírásoknak, személyi feltételeknek megfelel. A helyettesítő Háziorvos személyéről és elérhetőségéről a Megbízott a Megbízót köteles írásban tájékoztatni. A Megbízott felelőssége és kötelessége a helyettesítés, akadályoztatása kapcsán az illetékes hatóságok és Megbízó határidőben történő tájékoztatása.
   6. A Megbízott Háziorvos az éves tervezett szabadságáról minden év március 1-ig írásban tájékoztatni köteles a Teréz Anya Szociális Integrált Intézményt és az Önkormányzatokat, az egyéb okok miatt (betegség, váratlan esemény) hirtelen bekövetkezett távolmaradásáról, azok tudomására jutásától számított 24 órán belül elektronikus úton írásban tájékoztatja a Teréz Anya Szociális Integrált Intézményt, illetve az Önkormányzatokat.
   7. Megbízott tudomásul veszi, hogy amennyiben a feladat-ellátásra képtelenné válik, helyettesítéssel e feladat-ellátási szerződés szerinti kötelezettsége 6 hónapig biztosítható, ezt követően a felek közti jelen szerződés megszűnik. A Megbízott haladéktalanul köteles Megbízó részére írásban bejelenteni, ha az ellátási kötelezettségének továbbiakban nem tud eleget tenni.
   8. A Megbízotti tevékenység minőségbiztosítása, felelősségbiztosítása a Megbízott feladata.
   9. Megbízott a tevékenységét a Zala Vármegyei Kormányhivatal Keszthelyi Járási Hivatal Népegészségügyi Osztály (a továbbiakban: népegészségügyi osztály) szakmai irányításával folytatja és az ellátást veszélyeztető bármilyen körülmény esetén haladéktalanul értesíti a Megbízót.
   10. Megbízott kötelezi magát arra, hogy együttműködik a Megbízó Önkormányzatokkal és Teréz Anya Szociális Integrált Intézménnyel az általános egészségügyi információs igazgatási feladatokban (statisztikai adatszolgáltatás, egyéb jelentések, felmérések).
2. A finanszírozás szabályai:
   1. Megbízott az ügyeleti szolgálatot, valamint a központi ügyeletet az Országos Mentőszolgálattal kötött szerződésének megfelelően látja el.
   2. A Megbízónak tudomása van arról, hogy a Megbízott a Nemzeti Egészségbiztosítási Alapkezelővel közvetlenül szerződést kötött a háziorvosi alapellátás szolgáltatásának biztosítására, területi ellátási kötelezettséggel, mely alapján a teljes finanszírozási összeg a Megbízottat illeti meg. A finanszírozással összefüggő kérdéseket az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) számú Kormányrendelet (a továbbiakban: 43/1999.(III. 3.) Korm. rendelet) szabályozza.
   3. A 3. pontban meghatározott rendelőket Hévíz Város Önkormányzat és Nemesbük Község Önkormányzat biztosítja térítésmentesen a Megbízott részére. A Megbízott a hévízi rendelő használata során igénybe vett víz-, szennyvíz-, áram-, gáz szolgáltatáshoz havonta, külön megállapodás alapján hozzájárul. A Megbízott a nemesbüki rendelő használata során igénybe vett víz-, szennyvíz-, áram-, gáz szolgáltatás éves szinten összesített bruttó 600.000,-Ft feletti részét számla ellenében tárgyévet követő március 31. napjáig Nemesbük Község Önkormányzata részére megtéríti.
   4. A háziorvosi alapellátáshoz szükséges tartós használatú főeszközöket és berendezéseket működőképes állapotban Hévíz Város Önkormányzat és Nemesbük Község Önkormányzat biztosítja Megbízott számára a 3. számú melléklet szerinti leltár alapján.
   5. Megbízó gondoskodik a 3. pontban meghatározott rendelők karbantartásáról, állagmegóvásáról, valamint az tisztasági festés, a napi higiénés teendők elvégzéséről.
   6. Felek megállapodnak abban, hogy a hévízi rendelő vonatkozásában Hévíz Város Önkormányzat tulajdonát képező berendezések karbantartásáról Teréz Anya Szociális Integrált Intézmény gondoskodik. A karbantartással kapcsolatos költségeket viselve az indokolt és szükséges mértékű beavatkozásokat a Teréz Anya Szociális Integrált Intézmény a Megbízottal történt egyeztetést követően szervezi. Megbízott köteles megtéríteni azt a karbantartással kapcsolatos költséget, amennyiben a hiba a nem rendeltetésszerű használatból, szándékos rongálásból, emberi mulasztásból adódott, a megtérítés a javítási, pótlási munkák eszköz, anyag és munkaköltségei, kiszállási díja stb. teljes költségére vonatkozik.
   7. A Megbízó biztosítja a rendelő működtetésének feltételeit. A telefonhasználat költségei, valamint a veszélyes hulladék szállításával kapcsolatban felmerülő költségek Megbízottat terhelik.
   8. A háziorvosi tevékenység ellátáshoz szükséges anyagok biztosítása a Megbízott feladata és költsége. Saját felelősségi körében saját költségén gondoskodik a rendelkezésre bocsátott eszközök működőképességének megőrzéséről, javításáról, karbantartásáról, pótlásáról.

Szerződő felek kijelentik, hogy az Önkormányzat által a jelen szerződésben meghatározott költségek megtérítése kizárólag a 3. pontban meghatározott rendelőkre vonatkoznak.

* 1. Megbízott gondoskodik a tevékenység végzése során keletkezett veszélyes hulladékok kezeléséről, speciális tárolásáról. A veszélyes hulladékok szállításáról a Megbízó gondoskodik.
  2. Megbízott köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről, valamint a betegek jogairól szóló rendelkezések maradéktalan betartására.
  3. Amennyiben a rendelési idő nem kerül betartásra, attól a Megbízott e feladat-ellátási szerződésben meghatározott eljárásrendet be nem tartva eltér, az a Megbízott felelősségi körébe tartozik.
  4. Megbízott biztosítja a finanszírozó egészségbiztosítási pénztár felé a szükséges adatok előírt határidőben történő továbbítását, a finanszírozás alapjául szolgáló elszámolások elkészítését. Ennek elmulasztásából adódó károk és felelősség kizárólag a Megbízottat terhelik.
  5. Megbízott kötelezettsége, hogy a háziorvosi tevékenység ellátáshoz szükséges felelősségi biztosítási szerződéssel rendelkezzen. A Megbízott a működésével, háziorvosi szolgáltatói, a rendelőben végzett vállalkozási tevékenységével okozott kárért saját maga felel, a Megbízók az ezzel kapcsolatos felelősségüket kizárják.

1. A szerződés érvénye és hatálya:
   1. Jelen feladat-ellátási szerződés az aláírás napján lép hatályba és határozatlan időtartamra szól.
   2. A szerződést a Felek közös megegyezéssel bármikor megszűntethetik.
   3. A szerződés rendes indokolás nélküli felmondással írásban hat hónapos felmondási idővel mondható fel, a felmondás kizárólag a hónap utolsó napjára szólhat.
   4. E határozatlan időre szóló feladat-ellátási szerződés – az önálló orvosi tevékenységről szóló 2000. évi II. törvény 2/B.§ (2) bekezdése alapján - a hatálybalépésétől számított 5 évig rendes felmondással nem szüntethető meg.
   5. Rendkívüli felmondás alapján a feladat-ellátási szerződést a másik fél a 8.3. ponttól eltérően az alábbi esetekben írásban és indokolva hat hónapos felmondási idővel felmondhatja, amennyiben a másik fél kötelezettségeit legalább 15 napos határidőt is tartalmazó írásbeli felszólításra sem teljesíti:
      1. a fél súlyos kötelezettségszegése esetén, amennyiben a szerződésben vállalt kötelezettségeit írásbeli felszólítás ellenére sem teljesíti,
      2. amennyiben hatóság vagy bíróság megállapította a fél jogszabályba ütköző magatartását,
      3. amennyiben a felmondást hatályos jogszabály írja elő,
      4. a Megbízott csőd, vagy felszámolási eljárás alatt áll,
      5. ha a Megbízó saját ellenőrzése vagy az egészségügyi hatóság, a betegjogi képviselő vagy a betegek érdek-képviseleti szerveinek jelzése alapján megállapítható, hogy az egészségügyi szolgáltatás szakmai színvonala - a Háziorvosnak felróható okból - csökkent, és e szakmai színvonalcsökkenést az egészségügyi hatóságnak a Megbízó felkérésére lefolytatott célellenőrzése is igazolja,
      6. A Megbízott, mint az egészségügyi szolgáltató súlyosan megszegte a közszolgáltatás finanszírozására vonatkozó szerződést, és emiatt a finanszírozási szerződést felmondták.
   6. A szerződés megszűnik, ha az abban foglalt kötelezettség teljesítés lehetetlenül.
   7. A szerződés megszűnését követően a Felek kötelesek egymással elszámolni és az átvett eszközöket visszaszolgáltatni.
   8. A felmondási idő alatt a Megbízott köteles a szerződésben vállalt háziorvosi szolgáltatást folyamatosan teljesíteni.
   9. A szerződés módosítását, megszüntetését bármelyik fél csak írásban kezdeményezheti, az általa alaposnak tartott ok közlése mellett.
   10. Jelen szerződés érvényét veszti, ha a Megbízott a szerződésben foglalt tevékenység végzésére feljogosító engedélyeit az illetékes hatóság visszavonja, feladata elvégzésére alkalmatlanná nyilvánítja, illetve a tevékenység végzésétől eltiltja.
   11. A körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik, amelynek megállapításánál figyelembe kell venni a háziorvos szolgáltató által a finanszírozása keretében kapott egy éves összeget.
2. Záró rendelkezések:
   1. Felek vállalják, hogy a feladat-ellátási szerződésből származó jogvitájukat annak keletkezésétől számított 8 napon belül közös egyeztetésen megvitatják és csak annak eredménytelensége esetén veszik igénybe a rendelkezésre álló hatósági, bírósági jogorvoslatot.
   2. Jelen feladat-ellátási szerződés hatálybalépésével egyidejűleg a Felek között korábban tárgyban kötött megállapodások, feladat-ellátási szerződések és azok módosításai érvényüket vesztik.
   3. Jelen szerződésben nem szabályozott kérdésekben az egészségügyi alapellátásról szóló 2015. évi CXXIII. törvény, az önálló orvosi tevékenységről szóló 2000. évi II. törvény, a 43/1999. (III.03.) sz. Korm. rendelet, az egészségügyi tevékenység végzésének egyes kérdéseiről szóló 2003. évi LXXXIV. törvény, a háziorvosi házi gyermekorvosi és háziorvosi tevékenységről szóló 4/2000.(II.25.) EüM rendelet, valamint a Ptk. vonatkozó szabályai az irányadók.

Jelen szerződés 6 mindenben szó szerint megegyező eredeti példányban készült, melyet a szerződő felek elolvasás és közös értelmezés után, mint akaratukkal mindenben megegyezőt a mai napon jóváhagyólag aláírtak.

A Feladat-ellátási szerződést Hévíz Város Önkormányzat képviselő-testülete …../2023. (……..) számú, Nemesbük Község Önkormányzat képviselő-testülete 87/2023. (XII. 5.) számú, Zalaköveskút Község Önkormányzat képviselő-testülete 57/2023. (XI. 17.) számú határozatával hagyta jóvá.

Hévíz, 2023.

……………………………………………… …………………………………………….

**Hévíz Város Önkormányzat Nemesbük Község Önkormányzat**

Papp Gábor polgármester Dr. Simotics Barnabás Imre polgármester

Megbízó Önkormányzat Megbízó Önkormányzat

……………………………………………… …………………………………………….

**Zalaköveskút Község Önkormányzat Teréz Anya Szociális Integrált Intézmény**

Hollós Mónika polgármester Varga András intézményvezető

Megbízó Önkormányzat

………………………………………………

**ÖKO-MED Kft**

Dr. Hegedűs Mihály

Megbízott, háziorvos

*Feladat-ellátási szerződés 1. számú melléklete*

**Hévíz 2. számú felnőtt vegyes háziorvosi körzet**

**Székhelye: 2. számú felnőtt háziorvosi rendelő**

**8380 Hévíz, József Attila u. 2., földszint**

**Ellátási körzete: Hévíz meghatározott területe, Nemesbük, Zalaköveskút teljes közigazgatási területe (a körzet hévízi területén a 18 éven felüliek, Nemesbük, Zalaköveskút területén a település teljes lakossága)**

**Hévíz területén:**

**Akác u., Árpád u., Bem József u., Berzsenyi Dániel sétány, Bodzavirág u., Budai Nagy Antal u., Búza köz, Búzakalász u., Csokonai u., Derűs utca, Dombi sétány, Dózsa György u., Dr. Babócsay köz, Dr. Babócsay u., Effinger Károly u., Fecske u., Fenyő u., Fisli József köz, Fortuna u., Gersei-Pethő u., Hunyadi u., Madách u., Major köz, Martinovics u., Mikes Kelemen u., Móricz Zsigmond u., Nagy Imre u., Október 23. park, Szabó Lőrinc u., Tölgyfa u., Vajda Ákos u., Váci Mihály u., Veres Péter u.**

*Feladat-ellátási szerződés 2. számú melléklete*

**Hévíz 2. számú felnőtt vegyes háziorvosi körzet rendelési ideje:**

1. Rendelési idő a központi rendelőben (8380 Hévíz, József A. u., 2.):

hétfő: 08.00 - 11.00  
kedd: 08.00 - 11.00 (ebből prevenciós rendelés: 10:00-11:00-ig)  
szerda: 09.30 - 12.00 (ebből prevenciós rendelés: 10:00-11:00-ig)  
csütörtök: 08.00 - 11.00 (ebből prevenciós rendelés: 10:00-11:00-ig)  
péntek: 09.30 - 12.00 óráig

2. Rendelési idő a nemesbüki rendelőben (8371 Nemesbük, Rákóczi u. 59.):

hétfő: 11.00-14:00 (ebből prevenciós rendelés: 11:30-12:30-ig)  
kedd: -  
szerda: 07:30 - 09.30  
csütörtök: -  
péntek: 07:30 - 09.30 óráig

*Feladat-ellátási szerződés 3. számú melléklete*

**Eszközök, berendezések leltár szerinti listája:**

**Hévízi rendelő:**

|  |  |  |  |  |
| --- | --- | --- | --- | --- |
| **Sorszám** | **eszköz/berendezés megnevezése** | **azonosító** | **darabszám** | **eszköz/berendezés tulajdonosa** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Nemesbüki rendelő:**

|  |  |  |  |  |
| --- | --- | --- | --- | --- |
| **Sorszám** | **eszköz/berendezés megnevezése** | **azonosító** | **darabszám** | **eszköz/berendezés tulajdonosa** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |