

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1131-3/2024.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2024. február 8-ai rendkívüli nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Bertalanné dr. Gallé Vera hatósági osztályvezető

**Megtárgyalta:** Pénzügyi Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoc.tv.) 92. § (1) bekezdése alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

A Szoc.tv., valamint a gyermekek védelméről és a gyámügyi igazgatásról szóló 1997. évi XXXI. törvényben (a továbbiakban Gyvt.) továbbá a részletes szabályokat tartalmazó végrehajtási rendeletben rögzítettek miatt **minden évben felülvizsgálatra kerülnek** a személyes gondoskodást nyújtó szociális és gyermekjóléti szolgáltatások igénybevételéért fizetendő **térítési díjak**.

A Szoc.tv. 115. §(1)bekezdése alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a **fenntartó tárgyév április 1-jéig állapítja meg.** Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben **egy alkalommal,** támogatott lakhatás esetében két alkalommal **korrigálható**. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

A Központi Statisztikai Hivatal 2024. január 12. napján közzétett tájékoztatója szerint a fogyasztói árak 2023. évben az előző évhez képest átlagosan 17,6%-kal nőttek, ezen belül a legnagyobb mértékben az élelmiszerek drágultak: 25,9%-kal. A háztartási energia ára 22,1, az egyéb cikkek, üzemanyagoké 18,6, a szeszes italok, dohányáruké 15,4, a szolgáltatásoké 13,2, a ruházkodási cikkeké 8,3, a tartós fogyasztási cikkeké 5,6 %-kal emelkedett. A fogyasztói árak a nyugdíjas háztartások körében átlagosan 18,3%-kal nőttek.

A Teréz Anya Szociális Integrált Intézmény (továbbiakban: TASZII) intézményvezetője megküldte hivatalunk részére a 2024. évi intézményi térítési díj megállapításához szükséges önköltség számításokat, illetve az intézmény térítési díj megállapítására vonatkozó javaslatát. Jelen előterjesztés ezen felül a Közgazdasági Osztály által végzett önköltségszámításokon alapul.

1. **Térítési díjak felülvizsgálata**
2. **Étkezés**

Az elmúlt időszakban tapasztalt élelmiszerár emelkedés, illetve a magas infláció a gyermekétkeztetés, a tanéven kívüli étkeztetés, valamint a szociális étkezők esetében összességében a nyersanyagnorma 10 %-os emelkedését eredményezte.

A diétás étkezők esetében a nyersanyag költségek emelkedése még ennél is magasabb volt (a zöldségtermékek árának 40 %-kal történő emelkedése okán), ebben az esetben 20 %-os nyersanyag költéség emelkedéssel kell számolni.

Példaként említve a jelenlegi szabályozás alapján a szociálisan rászorultak részére biztosított étkezés bruttó intézményi térítési díja 1 160,-Ft/fő/adag, melynek összege 1 276,-Ft-ra emelkedne a rendelet módosítás elfogadásával.

A 10 %-kal történő nyersanyagnorma emelés az intézményi gyermekétkeztetés vonatkozásában a módosítás elfogadásával alábbi változást jelentené:

|  |  |  |  |
| --- | --- | --- | --- |
| **Sorszám** | **Megnevezés** | **gyermekétkeztetés intézményi térítési díja bruttó Ft/ellátott/nap** | |
|  |  | jelenlegi díj | 2024.03.15-től tervezett díj |
| 1. | **Bölcsőde** összesen  (reggeli+tízórai+edéb+uzsonna) | 860 | 946 |
| 2. | **Óvoda** összesen  (tízórai+ebéd+uzsonna) | 738 | 811 |
| 3. | **Általános Iskola** összesen  (tízórai+ebéd+uzsonna) | 908 | 999 |
| 4. | Általános Iskola Kis menza-Ebéd | 542 | 597 |
| 5. | Általános Iskola Nagy menza-Ebéd | 640 | 704 |
| 6. | **Középiskola**i étkeztetés  Diákotthon összesen  (reggeli+ebéd+vacsora) | 1440 | 1584 |
| 7. | Középiskolai étkeztetés  Menza-Ebéd | 640 | 704 |

A szociális étkezés szállítási díja 2022. július 1. óta változatlan. Az elvégzett önköltségszámítás alapján indokolt a kiszállítási díj 14 %-kal történő megemelése 245,-Ft-ról 280,-Ft-ra.

1. **Idősek otthona**

Az Idősek otthonában alkalmazott napi térítési díjak emelése az elmúlt időszakban is napirenden volt. 2022. július 1. napjától a napi térítési díj 6 000,-Ft/fő/ellátási napra emelkedett, mely összeget a képviselő-testület 2022. november 1. napjától 7 000,-Ft/fő/ellátási napra korrigálta.

Varga András TASZII intézményvezető javaslata alapján az idősek otthona ellátási napra eső térítési díja jelenleg maradna 7 000,-Ft figyelembe véve a hozzátartozók terhelhetőségét. Intézményvezető úr a későbbiekben 10 %-os térítési díj emelés megfontolását javasolja 2024. július 1. napjától. A Szoc.tv. 115. §(1)bekezdése lehetőséget ad arra, hogy az április 1. napjáig megállapított térítési díj (jelen esetben a 7 000,-Ft/fő/ellátási nap) egy alkalommal korrigálásra kerüljön az aktuálisan elvégzett önköltségszámítás alapján.

1. **Házi segítségnyújtás/Jelzőrendszeres házisegítségnyújtás**

A házi segítségnyújtásért és jelzőrendszeres házisegítségnyújtásért jelenleg fizetendő 1 000,-Ft/fő/gondozási óra és 90,-Ft/ellátási nap térítési díjak 2022. július 1. napjától kerültek bevezetésre. Az azóta eltelt több, mint másfél év alatt a költségek emelkedése volt tapasztalható. TASZII intézményvezetője által végzett önköltség számítás eredményeképpen javasolt a házi segítségnyújtás térítési díjának 1 200,-Ft/fő/gondozási órára (20 %), illetve a jelzőrendszeres házi segítségnyújtás esetében a térítési díjnak a 100,-Ft/ellátási napra (10 %) történő emelése.

Házi segítségnyújtás esetében a jelenleg hatályos Ör kedvezményes térítési díjakat határoz meg jövedelmi viszonyoktól függő szociális rászorultság esetén az alábbiak szerint:

|  |  |
| --- | --- |
| **Jövedelem mértéke** | **Gondozási díj Ft/óra** |
| 0 – 57 500 | 0 |
| 57 501- 114 000 | 600 |
| 114 001- | 1 000 |

Intézményvezető úr tájékoztatása szerint több éve nincs olyan gondozott, aki a jövedelme alapján térítésmentes szolgáltatásra lenne jogosult. A középső sávban az elmúlt évben 4 fő volt, akik közül 2 fő a nyugdíjemelés hatására átkerült a felső sávba. Tekintettel azon körülményre, hogy a nyugdíjemelések hatására a korábban megállapított jövedelemsávok idejétmúlttá váltak, elfogadva intézményvezető úr javaslatát az alábbi módosítást indítványozom a házi segítségnyújtás kedvezményes térítési díjának meghatározására vonatkozóan:

|  |  |
| --- | --- |
| **Jövedelem mértéke** | **Gondozási díj Ft/óra** |
| 0 – 114 000 | 1 000 |
| 114 001 - | 1 200 |

1. **Idősek nappali ellátása**

Az idősek nappali ellátásában továbbra sem kerülne bevezetésre térítési díj.

1. **Bölcsőde**

Bölcsőde igénybevételéért fizetendő intézményi térítési díj tekintetében az előterjesztés nem tartalmaz emelést. A bölcsőde vonatkozásában a jelenleg hatályos 1 000,-Ft/fő/nap térítési díj maradna érvényben amellett, hogy a szolgáltatási önköltség összege az aktuális számítások alapján kerül feltüntetésre.

1. **Tájékoztatás a várható állami támogatásról**

Korábbi jogszabályváltozás miatt már megszűnt az intézményi térítési díj számításának azon módja, amely az intézményi térítési díjat a szolgáltatási önköltség és az állami támogatás különbözeteként rendelte megállapítani. Azonban a döntés meghozatalához elengedhetetlen az állami támogatás számbavétele.

Az állami támogatás mértékében a legtöbb területen az elmúlt években minimális emelkedés volt, míg a kiadásokban jelentős emelkedés tapasztalható. A TASZII által 2024. évre igényelt (tervezett) támogatásnak (228 386 ezer Ft) és az intézmény 2024. évre tervezett összes kiadásának (580 768 ezer Ft) összevetése alapján megállapítható, hogy az állami támogatás a kiadások 39 %-át fedezi.

**2024. évi állami támogatás az alábbiak szerint alakul (összehasonlítva az előző évi adatokkal):**

|  |  |  |  |
| --- | --- | --- | --- |
| **Sorszám** | **Személyes gondoskodás megnevezése** | **Állami támogatás Ft/év (2023)** | **Állami támogatás Ft/év (2024)** |
| 1. | Étkeztetés szociálisan rászorultak részére | 5 017 940,- | 5 855 340,-Ft |
| 2. | Házi segítségnyújtás |  |  |
|  | szociális segítés | 0,- | 0,- |
|  | személyes gondoskodás | 14 864 070,- | 23 497 500,- |
| 3. | Nappali ellátás - Idősek klubja tartózkodás | 5 640 750,- | 8 395 920,- |
| 4. | Ápolást-gondozást nyújtó intézmény és rehabilitációs intézményi ellátás (Idősek Otthona) | 105 896 000,- | 138 158 180,- |
| 5. | Bölcsőde támogatása | 28 608 000,- | 39 192 820,- |

A fentieken túl az Ör. hivatkozást tartalmaz a települési támogatásról szóló 11/2015. (II. 26.) önkormányzati rendeletre, mely rendelet a támogatási formák és mértékek múlt évi felülvizsgálatát követően, a tárgyban elfogadott új rendelet hatályba lépésével egyidőben hatályát vesztette. Már nem hatályos rendeletre történő hivatkozást az Ör. nem tartalmazhat, így a javasolt módosítás a hivatkozás aktualizálását is tartalmazza.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek.

A rendelet-tervezet elfogadása minősített többséget igényel.

**Mellékletek:**

1. TASZII által biztosított szociális szolgáltatások 2024. évi önköltség számításai és javaslat az intézményi térítési díj megállapítására
2. Gyermekek napközbeni ellátása keretében biztosított étkeztetés 2024. évi önköltségszámítása

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 19/B. § (1) bekezdése helyébe az alábbi rendelkezés lép:

„19/B §

(1) A térítési díj amennyiben kérelmező dokumentumokkal igazoltan **a települési támogatásról szóló 34/2023. (XI. 30.) önkormányzati rendeletben** meghatározottaknak megfelel legfeljebb 6 hónapra a következő mértékben csökkenthető:

a) rendkívüli élethelyzet esetén legfeljebb 100%-kal,

b) létfenntartási gond esetén legfeljebb 50%-kal.”

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 19/C. § helyébe az alábbi rendelkezés lép:

„19/C §

A térítési díj mérséklése esetén a 335/2009. (XII. 29.) Korm. rendeletben meghatározott súlyos fogyatékosságnak minősülő betegségek esetében a **települési támogatásról szóló 34/2023. (XI. 30.) önkormányzati rendelet 12. §-ában** megállapított jövedelemhatár felső mértékétől legfeljebb 50%-kal el lehet térni.”

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 2. melléklete helyébe az 1. melléklet lép.

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 3. melléklete helyébe a 2. melléklet lép.

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 4. melléklete helyébe a 3. melléklet lép.

1. **§**

Ez a rendelet 2024. április 1. napján lép hatályba.

dr. Tüske Róbert Papp Gábor

jegyző polgármester

*1. melléklet a …./2024. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  | |
| 1. | Étkeztetés szállítási díja | Ft/adag | **286** | **280** | |  | |
| 2. | Házi segítségnyújtás | Ft/fő/gon-dozási óra | **4 143** | **1 200** | |  | |
| 3. | Jelzőrendsze-res házi segítségnyújtás | Ft/ellátási nap | **125** |  | **100** |  |  |
| 4. | Nappali ellátás - Idősek klubja tartózkodás | Ft/fő/ellá-tási nap | **1 941** | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellátási nap | **18 246** | 7 000 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | **558** | **447** | **1 005** | **271** | **1 276** |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | **10 784** | **8 079** | **2 705** | 1000 | |

*2. melléklet a …./2024. ( ) önkormányzati rendelethez*

*3. melléklet a 21/2014. (IV. 29.) önkormányzati rendelethez*

**Gyermekek napközbeni ellátása keretében biztosított étkeztetés térítési díjai**

|  |  |  |  |  |  |  |
| --- | --- | --- | --- | --- | --- | --- |
|  | A | B | C | D | E | F |
| Sor- szám | Megnevezés | Nyersanyag költség Ft/ellátott/nap | Intézményi rezsiköltség Ft/ellátott/nap | Intézményi térítési díj (nettó) Ft/ellátott/nap | 27% ÁFA Ft/ellátott/nap | Gyermekét-keztetés intézményi térítési díja bruttóFt/ellá-tott/nap |
| **Bölcsőde** | | | | | | | |
| 1. | Reggeli | 169 | - | 169 | 46 | **215** |
| 2. | Tízórai | 106 | - | 106 | 29 | **135** |
| 3. | Ebéd | 322 | - | 322 | 87 | **409** |
| 4. | Uzsonna | 147 | - | 147 | 40 | **187** |
| 5. | **Összesen:** | **744** | **-** | **744** | **202** | **946** |
| 6. | Diétás ebéd | 560 | - | 560 | 151 | **711** |
| **Óvoda** | | | | | | | |
| 7. | Tízórai | 169 | - | 169 | 46 | **215** |
| 8. | Ebéd | 322 | - | 322 | 87 | **409** |
| 9. | Uzsonna | 147 | - | 147 | 40 | **187** |
| 10. | **Összesen:** | **638** | **-** | **638** | **173** | **811** |
| 11. | Diétás ebéd | 560 | - | 560 | 151 | **711** |
| **Általános iskola** | | | | | | | |
|  | ***Napközi*** | | | | | | |
| 12. | Tízórai | 169 | - | 169 | 46 | **215** |
| 13. | Ebéd | 470 | - | 470 | 127 | **597** |
| 14. | Uzsonna | 147 | - | 147 | 40 | **187** |
| 15. | **Összesen:** | **786** | **-** | **786** | **213** | **999** |
|  | ***Menza*** | | | | | | |
| 16. | Kis menza-Ebéd | 470 | - | 470 | 127 | **597** |
| 17. | Nagy menza-Ebéd | 554 | - | 554 | 150 | **704** |
| 18. | Diétás kis-menza- Ebéd | 758 | - | 758 | 205 | **963** |
| **Középiskolai étkeztetés** | | | | | | | |
|  | ***Diákotthon*** | | | | | | |
| 19. | Reggeli | 301 | - | 301 | 81 | **382** |
| 20. | Ebéd | **554** | **-** | **554** | **150** | **704** |
| 21. | Vacsora | 392 | - | 392 | 106 | **498** |
| 22. | **Összesen:** | **1 247** | **-** | **1 247** | **337** | **1 584** |
|  | ***Menza*** | | | | | | |
| 23. | Ebéd | 554 | - | 554 | 150 | **704** |
| 24. | Diétás-Ebéd | 884 | - | 884 | 239 | **1 123** |
| **Tanéven kívüli étkeztetés (táborozás stb.)** | | | | | | | |
| 25. | Reggeli | 278 | 362 | 640 | 173 | **813** |
| 26. | Tízórai | 172 | 221 | 393 | 106 | **499** |
| 27. | Ebéd | 470 | 611 | 1 081 | 292 | **1 373** |
| 28. | Uzsonna | 150 | 194 | 344 | 93 | **437** |
| 29. | Vacsora | 278 | 362 | 640 | 173 | **813** |

*3. melléklet a …./2024. ( ) önkormányzati rendelethez*

*4. melléklet a 21/2014. (IV. 29.) önkormányzati rendelethez*

**Házi segítségnyújtás térítési díjai**

**Személyi gondozás és szociális segítés igénybevételéért fizetendő kedvezményes térítési díj**

|  |  |
| --- | --- |
| **Jövedelem mértéke (Ft):** | **Gondozási díj Ft/óra** |
| 0 - 114 000 | 1.000 |
| 114.001 - | 1.200 |

**3.**

**Általános indokolás**

A Szoc.tv. 115. § (1) bekezdése értelmében az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget.

**Részletes indokolás**

**Az 1. §-hoz**

A települési támogatásról szóló önkormányzati rendelet hatályos állapotára történő hivatkozás átvezetését tartalmazza az alaprendelet 19/B § (1) bekezdésében.

**A 2. §-hoz**

A települési támogatásról szóló önkormányzati rendelet hatályos állapotára történő hivatkozás átvezetését tartalmazza az alaprendelet 19/C §-ában.

**A 3. §-hoz**

A szociális szolgáltatásokért fizetendő térítési díjak új összegeit tartalmazza.

**A 4. §-hoz**

Az intézményi gyermekétkeztetésért fizetendő térítési díjak új összegeit tartalmazza.

**A 5. §-hoz**

A házi segítségnyújtás kedvezményes térítési díját módosítja.

**A 6. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A módosítással a térítési díjak 10-15 %-os emelése történik meg az önköltségszámítással alátámasztva.

**Költségvetési hatása**: a térítési díjak emelésével a magas infláció miatt tapasztalt kiadási oldal emelkedése kompenzálható a bevételek várható emelkedésével.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: Nincs.

**A rendelet megalkotásának szükségessége**: Az Szt.-ben rögzítettek miatt szükséges április 1. napjáig az intézményi térítési díjak megállapítása. A KSH által kiadott jelentésben szereplő, 2023. évre vonatkozó 17,6 %-os éves fogyasztói árváltozás miatt szükségessé vált a szolgáltatási önköltség korrigálása, a térítési díjak emelése.

**A rendelet megalkotása elmaradása esetén várható következmények**:

A Szoc.tv. előírása indokolja a térítési díjak felülvizsgálatát és az intézményi térítési díj megállapítását.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné Dr. Gallé Vera** | **Hatósági osztályvezető/ az előterjesztés készítője** |  |  |
| **Szintén László** | **Közgazdasági osztályvezető/pénz-ügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII Intézményvezető** |  |  |