cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/140-5/2024.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2024. február 8-ai rendkívüli nyilvános ülésére**

**Tárgy:** Hévíz Város 2. számú felnőtt háziorvosi körzetére vonatkozó feladat-ellátási szerződés elfogadása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

Varga András TASZII intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testületének az egészségügyi alapellátások körzeteiről szóló 25/2013. (VI. 26.) önkormányzati rendelet 1. melléklete értelmében a 2. számú felnőtt vegyes háziorvosi körzet ellátási területe Hévíz, Nemesbük és Zalaköveskút településekre terjed ki. Hévízen belül a 2. számú körzet ellátási területe meghatározott utcákra vonatkozik. Ezen 2. számú háziorvosi körzetre az ellátási területben érintett önkormányzatok külön kötöttek feladat-ellátási szerződést az ÖKO-MED Kft-vel, illetve a gazdasági társaságot képviselő Dr. Hegedüs Mihály háziorvossal.

Hévíz Város Önkormányzat Képviselő-testülete 167/2023. (X. 24.) számú határozatában döntött arról, hogy jóváhagyja az ÖKO-MED Kft és Zalaköveskút önkormányzata között létrejött háziorvosi feladat-ellátási szerződést, illetve felkérte a jegyzőt, hogy a hévízi 2. számú felnőtt vegyes háziorvosi körzet feladat-ellátási szerződését vizsgálja felül a hatályos jogszabályok alapján. A felülvizsgálat szükségességét a Nemzeti Egészségbiztosítási Alapkezelő (továbbiakban: NEAK) Ellátási és Koordinációs Főosztály zalaegerszegi munkatársával történt előzetes egyeztetés eredménye indokolta, miszerint szükségessé vált egy olyan négyoldalú, a hatályos jogszabályok alapján aktualizált feladat-ellátási szerződés megkötése, melyben szerződő félként mind a három érintett önkormányzat (Hévíz, Nemesbük, Zalaköveskút) és az egészségügyi szolgáltató (ÖKO-MED Kft.) is megjelenik.

A testületi döntés alapján a Teréz Anya Szociális Integrált Intézmény intézményvezetőjével, Varga Andrással közösen előkészítésre került a feladat-ellátási szerződés tervezete. A szerződés előkészítése során többek között az alábbi jogszabályi rendelkezések kerültek figyelembe véve:

* az önálló orvosi tevékenységről szóló 2000. évi II. törvény 2/B §-a, miszerint (1) \*  A praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés (a továbbiakban: feladat-ellátási szerződés) kötelezően tartalmazza legalább az alábbi tartalmi elemeket:

a) a felek megnevezése, a személyes ellátásra kötelezett orvos megnevezésével,

b) a praxisjoggal érintett körzet meghatározása,

c) a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,

d) \*  a rendelési idő meghatározása, azzal, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani,

e) az ügyeletben történő részvételre vonatkozó rendelkezések,

f) a helyettesítésre vonatkozó rendelkezések,

g) az ellátás nyújtásában részt vevő egészségügyi szakdolgozókra vonatkozó rendelkezések,

h) a szerződés időtartama,

i) a felmondásra vonatkozó rendelkezések,

j) a kártérítésre, kártalanításra vonatkozó rendelkezések.

(1a) \*  Az (1) bekezdés c) pontja szerinti fenntartási kötelezettség körében a települési önkormányzat köteles gondoskodni

a) az egészségügyért felelős miniszter rendeletében meghatározott rendelő (a továbbiakban: rendelő) praxisjoggal rendelkező háziorvos részére történő térítésmentes használatba adásáról,

b) – amennyiben a rendelő nem a háziorvos vagy a háziorvosi szolgáltató tulajdonában van – a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről.

(2) A feladat-ellátási szerződés legrövidebb időtartama 5 év.

(4) A feladat-ellátási szerződésben hat hónapnál rövidebb felmondási idő nem határozható meg.

(5) \*  A körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.

* az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 1. melléklete (a feladat-ellátási szerződés kötelező tartalmi elemei):

1. Felek megnevezése (a személyes ellátásra kötelezett orvos megnevezésével):

2. A praxisjoggal érintett körzet meghatározása:

3. A praxisjoggal rendelkező háziorvos kötelezettségei:

4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):

5. A háziorvos rendelési idejének meghatározása:

6. A háziorvos ügyeletben történő részvételére vonatkozó rendelkezések:

7. A háziorvos helyettesítésére vonatkozó rendelkezések:

8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:

9. A feladat-ellátási szerződés időtartama:

10. A feladat-ellátási szerződés felmondására vonatkozó rendelkezések:

11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:

12. Egyéb, kártérítésre, kártalanításra vonatkozó előírások:

13. Egyéb előírások:

14. Dátum; a felek (cégszerű) aláírása

Az előkészített szerződés tervezet egyeztetés/véleményezés céljából megküldésre került első körben a további két érintett önkormányzat, Nemesbük és Zalaköveskút részére.

A Zalacsányi Közös Önkormányzati Hivatal jegyzője, dr. Prótár Henrietta 2023. december 8. napján megküldte részünkre Zalaköveskút Község Önkormányzata Képviselő-testületének 57/2023. (XI. 17.) számú határozatát, melyben a testület a megküldött feladat-ellátási szerződést elfogadta, illetve Nemesbük Község Önkormányzata Képviselő-testületének 87/2023. (XII. 5.) számú határozatát, melyben a testület a nemesbüki rendelő működtetéséhez való hozzájárulásról szóló rendelkezés kiegészítése mellett szintén a feladat-ellátási szerződés elfogadásáról döntött.

A feladat-ellátási szerződés tervezete a nemesbüki rendelő működtetéséhez történő hozzájárulással kiegészítve megküldésre került a NEAK Ellátási és Koordinációs Főosztály zalaegerszegi munkatársa, az Országos Kórházi Főigazgatóság, valamint a Magyar Orvosi Kamara (továbbiakban: MOK) Zala Megyei Területi Szervezete részére. Az érintett szervek a feladat-ellátási szerződés tervezete ellen kifogást nem emeltek, annak jóváhagyását támogatták.

Dr. Hegedűs Mihály részére a szerződés-tervezete szintén megküldésre került. Doktor úr a szerződés tartalmát jóváhagyta.

Hévíz Város Önkormányzata első ízben 1993. június 8. napján kötött megállapodást az ÖKO-MED Bt-vel (képviselte: Dr. Hegedűs Mihály beltag) a hévízi 2. számú háziorvosi körzetben az egészségügyi alapellátási feladatok elvégzésére. Ezen megállapodás 2002. évben (a telefonhasználat költségmegosztása tárgyában), 2005. évben (a katasztrófavédelmi feladatokon belül minősített helyzetben fennálló helytállási kötelezettség témájában), majd átfogó módon a változó jogszabályi előírások átvezetése érdekében 2012. évben került módosításra. Jelenleg a képviselő-testület elé tárt feladata-ellátási szerződés figyelembe vette ezen korábbi megállapodásokat amellett, hogy az aktuális jogszabályi előírásokat maradéktalanul tartalmazza.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés normatív határozat, egyszerű szótöbbséget igényel.

Melléklet:

1. Feladat-ellátási szerződés háziorvosi tevékenységre, hévízi 2. számú felnőtt vegyes háziorvosi körzetben
2. Zalaköveskút Község Önkormányzat Képviselő-testületének 57/2023. (XI. 17.) számú határozata
3. Nemesbük Község Önkormányzat Képviselő-testületének 87/2023. (XII. 5.) számú határozata

**2.**

**Határozati javaslat**

**Normatív határozat címe:** Hévíz Város 2. számú felnőtt háziorvosi körzetére vonatkozó feladat-ellátási szerződés elfogadása

Hévíz Város Önkormányzat Képviselő-testülete a Hévíz Város 2. számú felnőtt vegyes háziorvosi körzetben háziorvosi tevékenységre vonatkozó feladat-ellátási szerződést az előterjesztés melléklete szerint elfogadja és felhatalmazza a polgármestert a szerződés aláírására.

**Felelős:** Papp Gábor polgármester

**Határidő:** 2024. február 29.

**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné dr. Gallé Vera** | **Hatósági osztályvezető/előterjesztés készítője** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás/feladat** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |